Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 101

a) Gépészeti ismeretek témából: Felismerési szinten: — a hidraulikus munkafolyadékok fajtáit. Definíciós szinten: — a mechanikus hajtások csoportosítását, — az alkalmazott elemi mechanikus hajtástípusok főbb műszaki jellemzőit, megoldási módozatait, — hajtóművek felépítését, működését, — a tengelykapcsolók működését, a kapcsolat kialakítás módját, — a hidraulikus munkafolyadékok főbb jellemzőit, — a hidraulikus körfolyamatok jellemzőit, — a munkahengerek, nyomásirányítók, útváltók és a kiegészítő berendezések feladatait, műszaki jellemzőit, — a pneumatikus energiaátvitel lehetőségeit, az alkalmazott munkaközegek jellemzőit, — a hidraulikus és pneumatikus rendszerek alkalmazási területeit a szakmai feladatok végrehajtása során, — az energiaátalakulás folyamatait a hidraulikus berendezésekben, — a hidraulikus szivattyúk és motorok felépítését, működését, — a pneumatikus rendszerek felépítését, elemeit, működési elvüket, — a hidraulikus és pneumatikus rendszerek közötti analógiákat és különbözőségeket, — a hidraulikus és pneumatikus gépek, berendezések biztonságtechnikai egységeit, működésüket, az üzemeltetés során betartandó biztonsági szabályokat, — a szivattyúk csoportosítását működési elvük és felhasználásuk alapján, — a szivattyúk jelleggörbéit, a munkapont fogalmát, — az örvényszivattyúk felépítését, főbb műszaki jellemzőit, — az örvényszivattyúk indítási, üzemeltetési feltételeit, főbb üzemzavarait, az elhárítás teendőit, — az alkalmazott légtelenítő szivattyúk feladatait, részeit, működését, — a légtelenítő berendezések alkalmazási feltételeit, az ellenőrzés és karbantartás szabályait, — a kétütemű és a négyütemű benzinüzemű, valamint a négyütemű dízelmotorok felépítését, főbb szerkezeti részeinek feladatát, — a hűtés és a kenés szerkezeti egységeinek funkcióit, — belső égésű motorok üzemanyagellátó és gyújtórendszerének működését és felépítését, — futóműtípusokat, az erőátviteli berendezéseket, a fékszerkezeteket és a kormánymű megoldásokat. 1998/25. szám Rendezési szinten: — a hidrosztatika alaptörvényeit, — az alkalmazott hajtástípusok működésének matematikai modellezését, leírását, — a légtelenítés elméleti leírását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes